Șoferii vor putea cere de acum anularea a două puncte de penalizare. Singurul lucru pe care trebuie să-l facă este să vizioneze materiale educative despre urmările neatenției în trafic sau despre comportamentul neadecvat la volan.

De asemenea, condiţia este ca cele două puncte să nu fie ultimele din totalul de 15 care duc la suspendarea permisului. Filmele educative despre efectele nerespectării regulilor de circulaţie ar urma să fie realizate de Poliţia Română.

Proiectul, iniţiat de PNL, a primit deja vot favorabil din partea Senatului. For decizional este Camera Deputaţilor.